L 101/8
RO
Jurnalul Oficial al Uniunii Europene
29.3.2022
producție a embrionilor care a colectat sau a produs oocitele sau embrionii (model „EQUI-OOCYTES-EMB-AINTRA”).
Punctul II.2.5.2 din modelele respective ar trebui corectate pentru a clarifica faptul că ecvideele donatoare de material seminal, oocite și embrioni trebuie să fie ținute în unități, în loc de o singură unitate, unde nu au fost raportate encefalomielita ecvină venezueleană, durina, tripanozomiaza animalelor (Trypanosoma evansi), anemia infecțiilor ecvine, metrita contagioasă ecvină (Taylorella equigenitalis), infecția cu virusul rabic și antraxul, timp de cel puțin 30 de zile înainte de data primei colectări a materialului seminal, a oocitelor sau a embrionilor și în cursul perioadei de colectare.
În plus, caseta I.30 din notele la partea I a modelului „EQUI-SEM-A-INTRA” ar trebui modificată pentru a include o descriere a testelor.
(8)
Articolul 13 din Regulamentul de punere în aplicare (UE) 2021/403 prevede că certificatele de sănătate animală și declarațiile care urmează să fie utilizate pentru circulația între statele membre a anumitor categorii de animale terestre și material germinativ provenit de la acestea trebuie să corespundă unuia dintre modelele prevăzute în anexa I la regulamentul respectiv și menționate la articolul respectiv, în funcție de speciile și categoriile de produse în cauză.
Capitolul 61 din anexa respectivă stabilește modelul de certificat de sănătate animală și modelul de declarație pentru circulația între statele membre a câinilor, pisicilor și dihorilor domestici.
Punctul II.2.2 din modelul de certificat respectiv conține erori evidente și necesită clarificări.
Prin urmare, modelul respectiv trebuie rectificat în consecință.
(9)
Prin urmare, anexa I la Regulamentul de punere în aplicare (UE) 2021/403 trebuie modificată și rectificată în consecință.
(10)
Articolul 14 din Regulamentul de punere în aplicare (UE) 2021/403 prevede că certificatele de sănătate animală și certificatele de sănătate animală/oficiale care urmează să fie utilizate pentru intrarea în Uniune a anumitor categorii de ungulate trebuie să corespundă unuia dintre modelele prevăzute în anexa II la regulamentul respectiv și menționate la articolul respectiv, în funcție de speciile în cauză.
Capitolul 4 din anexa respectivă stabilește modelul de certificat de sănătate animală/oficial pentru intrarea în Uniune a ovinelor și caprinelor (model „OV/CAP-X”).
Punctele II.2.2 și II.2.11.6 din atestarea de sănătate animală din modelul respectiv conține erori evidente și necesită clarificări.
Prin urmare, modelul respectiv trebuie rectificat în consecință.
(11)
Articolul 15 din Regulamentul de punere în aplicare (UE) 2021/403 prevede că certificatele de sănătate animală și certificatele de sănătate animală/oficiale și declarațiile care însoțesc certificatele respective, care urmează să fie utilizate pentru intrarea în Uniune sau tranzitul prin Uniune al anumitor categorii de ecvidee trebuie să corespundă unuia dintre modelele prevăzute în anexa II la regulamentul respectiv și menționate la articolul respectiv, în funcție de circulația în cauză.
Capitolele 12-15 din anexa respectivă stabilesc modelul de certificat de sănătate animală/oficial și, respectiv, modelul de declarație pentru intrarea în Uniune a ecvideelor care nu sunt destinate sacrificării (model „EQUI-X”), modelul de certificat de sănătate animală/oficial și modelul de declarație pentru intrarea în Uniune a ecvideelor destinate sacrificării (model „EQUI-Y”), modelul de certificat de sănătate animală și modelul de declarație pentru tranzitul prin Uniune al ecvideelor care nu sunt destinate sacrificării (model „EQUITRANSIT-X”), precum și modelul de certificat de sănătate animală și modelul de declarație pentru tranzitul prin Uniune al ecvideelor destinate sacrificării (model „EQUI-TRANSIT-Y”).
În conformitate cu articolul 13 din Regulamentul delegat (UE) 2020/692, perioada care se poate scurge între examinarea clinică și plecarea ecvideelor, altele decât ecvideele înregistrate, este stabilită la 24 de ore pentru respectiva categorie de animale.
În conformitate cu articolul 3 din Regulamentul delegat (UE) 2020/692, certificatul trebuie să fie eliberat în perioada de 10 zile anterioară datei sosirii transportului la postul de inspecție la frontieră; în cazul transportului maritim, această perioadă poate fi prelungită cu o perioadă suplimentară care corespunde duratei călătoriei pe mare.
Prin urmare, modelele respective trebuie rectificate în consecință.
(12)
În plus, capitolele 16, 17 și 18 din anexa II la Regulamentul de punere în aplicare (UE) 2021/403, menționate la articolul 15 din regulamentul respectiv, stabilesc modelul de certificat de sănătate animală și modelul de declarație pentru reintroducerea în Uniune a cailor înregistrați pentru curse, competiții și evenimente culturale după exportul temporar pentru o perioadă de cel mult 30 de zile (model „EQUI-RE-ENTRY-30”), modelul de certificat de sănătate animală și modelul de declarație pentru reintroducerea în Uniune a cailor înregistrați pentru competiții după exportul temporar pentru o perioadă de maximum 90 de zile în vederea participării la evenimente ecvestre organizate sub auspiciile Fédération Equestre Internationale (FEI) (model „EQUI-RE-ENTRY-90-COMP”), precum și modelul de certificat de sănătate animală și modelul de declarație pentru reintroducerea în Uniune a cailor înregistrați pentru curse, după export temporar, pentru o perioadă de maximum 90 de zile, pentru a participa la